President Harbitz’ gate (Oslo)

President Harbitz’ gate er en gate på Frogner og Briskeby i Oslo. Den begynner i Skovveien og går i nordvestlig retning før den løper ut i Løvenskiolds gate. Deler av gaten er imidlertid enveiskjørt i motsatt retning.

Gaten har navn etter stortingspresident Georg Prahl Harbitz. Gaten fikk navnet «Harbitz’ gate» i 1891, før dette ble endret til dagens navneform i 1952. Opparbeidelsen skjedde stykkevis og delt. Vestre del av gateløpet går gjennom sørlige del av Briskeby, der det tidligere var trehusbebyggelse. Noen av disse husene ble revet i 1930-årene for å gi plass til den store blokken på oversiden av veien.

 Bygninger 
NrBildeBeskrivelse 1–3  President Harbitz’ gate 1–3|100px|bottom  Nr. 1 ble tidligere brukt om gården som nå er nr. 5–7, og nåværende nr. 1 og 3 hadde tidligere adresse Skovveien 20. Hjørnegård fra 1893 ved Skovveien tegnet av Kristen Rivertz og med Harald Kaas som byggmester. Fire etasjer samt loftsetasje (innredet med leiligheter i 1985). Rød tegl med kvaderpuss i første etasje og veksling mellom upussede og pussede flater i de øvrige. Her bodde C.J. Hambro etter krigen. Nr. 1 har inngang fra gaten, nr. 3A og 3B fra bakgården. Listeført. 2  President Harbitz’ gate 2|100px|bottom  Boliggård (arkitekt Carl Konopka) byggemeldt i 1894 for Carl og Søren Pedersen. Fire etasjer med pusset fasade. Listeført. 4  President Harbitz’ gate 4|100px|bottom  Villa Klevstuen. Murvilla i nyrenessanse oppført 1904 ved arkitekt Peter Lowzow. Under andre verdenskrig ble bygningen brukt av okkupasjonsmakten som innkvartering og kasino for tyske marineoffiserer. Restauranten Le Canard holdt til her fra 1991. Restaurant Sawan overtok lokalene i 2012. 5–7  President Harbitz’ gate 5–7|100px|bottom  Gården hadde tidligere nr. 1. Boliggård (arkitekt Carl Konopka) byggemeldt i 1894 for J. Hansen. Fire etasjer med pusset fasade. Listeført. 9  President Harbitz’ gate 9|100px|bottom  Boliggård (arkitekt Carl Konopka) oppført 1896 for Carl og Søren Pedersen. Hjørnegård ved Niels Juels gate som også har nr. 41 i denne. Fire etasjer i pusset tegl. Brukket hjørne med smijernsbalkonger. Listeført. Her bodde Carl Jeppesen (Oslos ordfører 1917–19) i hjørneleiligheten i fjerde etasje fra 1908 til 1930. 11  President Harbitz’ gate 11|100px|bottom  Hartvig Nissens skole. Oppført 1898 etter tegninger av Henrik Nissen. Omregulert fra Niels Juels gate 56. Vernet etter Plan- og bygningsloven. 13  President Harbitz’ gate 13|100px|bottom  Vinkelformet bygning i tre etasjer og taketasje. Oppført 1908 ved arkitekt Henrik Nissen, fasade med rappet tegl. Bygningen tilhørte tidligere Frogner videregående skole, og er siden 1991 en del av Hartvig Nissens skole. Omregulert fra nr. 3. Vernet etter PBL. 15  President Harbitz’ gate 15|100px|bottom  På den tidligere tomten for Briskebyveien 34  ble det i 1931 oppført to blokker, hvorav den ene hadde adresse President Harbitz’ gate 5, siden omregulert til nr. 15. Arkitekter: Torp & Torp. Listeført. 16  President Harbitz’ gate 16|100px|bottom  Tomannsbolig (arkitekt Carl Konopka) oppført 1889 for E. Olsen på en tomt som opprinnelig hadde adresse Eilert Sundts gate 9f. Enkel sveitserstil med tverrgavl i den ene enden av bygningen. Listeført. 18  President Harbitz’ gate 18|100px|bottom  En trevilla i sveitsertstil ble oppført på denne adressen i 1890, men brant ned. Nåværende murbygning (arkitekt Arnstein Arneberg) ble oppført som villa for direktør Fredrik Stang Heffermehl (1870–1936) i 1914. Senere pensjonat og restaurant, fra 2007 på- og ombygget til leiligheter. Listeført. 19  President Harbitz’ gate 19|100px|bottom  Denne tomten ble omregulert fra Briskebyveien 36 ca. 1900. Nåværende leiegård (på hjørnet mot Holtegata) ble tegnet av Ferdinand Linthoe og oppført for ham selv og Sverre Nannestad i 1899–1900. Tre etasjer ble økt til fire i 1980-årene og loftsetasjen utbygget 1991. Den antroposofiske Vidarlosjen holdt til her fra 1911. Billedhuggeren Sigri Welhaven Krag bodde her med sin danske hushjelp Doris, som måtte steke biff hver gang utenriksminister Halvdan Koht kom på besøk. Her ankom han kl. 22 etter et regjeringsmøte 8. april 1940, og var hos fru Krag i de kritiske timene inn i 9. april 1940, da ingen fikk tak i ham over telefon. Listeført. 20  President Harbitz’ gate 20|100px|bottom  Stor, frittliggende leiegård (arkitekt Carl Aaman) oppført 1890 for Edwin Pedersen. Listeført. 21  President Harbitz’ gate 21|100px|bottom  Boligblokk oppført 1967, tegnet av arkitektene Georg Greve og Geir Grung. Armert betong med åpen underetasje. 22  President Harbitz’ gate 22|100px|bottom  Villa (arkitekt Kristen Rivertz) oppført 1892 for kaptein Severin Andreas Heyerdahl Paus. Ombygget 1922 og med garasje fra 1927. Listeført. 23  President Harbitz’ gate 23|100px|bottom  Leiegård (arkitekt Oscar Dehkes) oppført 1898 for Johannes Narvestad. Fire etasjer med pusset fasade. To oppganger: A og B. Listeført. 23c  President Harbitz’ gate 23c|100px|bottom  Bak nr. 23 står et panelkledt tømmerhus på to etasjer oppført ca. 1870, opprinnelig med adresse Briskebyveien 58, men i en årrekke som President Harbitz’ gate 23C. Den er siden omregulert til Briskebyveien 50. Bygningen disponeres nå av Oslo Malerklubb / Galleri OMK. Listeført. 24  President Harbitz’ gate 24|100px|bottom  Horisontaldelt tomannsbolig (arkitekt Carl Konopka) oppført 1888 for E. Olsen på en tomt som hadde adresse EIlert Sundts gate 9b. 2 1/2 etasje med asymmetrisk plassert tverrgavl. Listeført. 25 og 27  President Harbitz’ gate 25|100px|bottom  Bygårder som sammen med Løvenskiolds gate 19 utgjør en sammenhengende husrekke, tegnet av Ragnar Dahl og oppført 1935–1936. Fem til syv etasjer. Listeført.

 Referanser 
Kristiania/Oslo adressebok 1946, s. 456.

Geir Tandberg Steigan: Arkitektur og historie i Oslo: President Harbitz’ gate 1 (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 2 (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 16 (Arkitekturhistorie.no)
Geir Tandberg Steigan: Arkitektur og historie i Oslo: Villa Heffermehl, President Harbitz’ gate 18 (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 19 (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 20 (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 22 (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 23 (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 23C (Arkitekturhistorie.no)
Geir Tandberg Steigan: Arkitektur og historie i Oslo: President Harbitz’ gate 24 (Arkitekturhistorie.no)
Geir Tandberg Steigan: Arkitektur og historie i Oslo: Niels Juels gate 41 (Arkitekturhistorie.no)
Geir Tandberg Steigan: Arkitektur og historie i Oslo: Skovveien 20 (Arkitekturhistorie.no)

Oslo byleksikon: President Harbitz’ gate

Kart over Kristiania 1900, kartblad 4 (Byarkivet i Oslo kommune)
Oslo oppmålingsvesen: Kart over Oslo 1940 , kartblad 1 (Byarkivet i Oslo kommune)
Oslo oppmålingsvesen: Kart over Oslo 1940 , kartblad 4 (Byarkivet i Oslo kommune)

Oslo malerklubb på Briskeby

Den er regnet til Harbitz’ gate i folketellingen i 1900, men gården er markert som Briskebyveien 36 på et kart fra 1900.

Facebook-side for Skovveien

 Eksterne lenker 


Kategori:Veier i Oslo
Kategori:Veier i bydel Frogner
Kategori:Veier i Oslo oppkalt etter menn